Bob Lokman

Mohd Hakim Lokman atau lebih dikenali sebagai Bob Lokman (15 April 1964 – 23 September 2022) merupakan bekas pelawak, pengacara, pelakon dan penulis lirik Malaysia. Beliau juga ialah penceramah agama dan politik di pentas PAS. Namanya melonjak naik selepas dikenali sebagai penulis lirik lagu popular "Isabella" nyanyian Search. Bob berasal dari Kelantan dan cicit ulama terkenal Kelantan, Tok Kenali. Bapa saudaranya Wardi Ahmad pernah menjadi ADUN Lundang.

 Pendidikan 
Beliau pernah bersekolah di SMKA Maahad Hamidiah, Kajang, Selangor. Beliau adalah merupakan ambilan pertama sekolah itu pada tahun 1977. Semasa di sekolah, bakat beliau menyerlah dalam sesi bahas dan pernah menjadi pembahas terbaik sekolah agama kerajaan negeri Selangor ketika itu. Pada tahun 1981 ketika di tingkatan lima, beliau telah dibuang asrama dan sekolah. Selepas itu beliau kemudiannya bersekolah swasta di Jalan Tunku Abdul Rahman, Kuala Lumpur.

Pengalaman beliau semasa di sekolah ditulis dalam buku 'Aku, Isabella dan Tok Kenali'. Buku Travelong Hidayah ini diterbitkan oleh Jundi Resources.

 Menyertai PAS 
Pada 19 Februari 2011, Bob Lokman menyerahkan borang menjadi ahli PAS. Borang keahlian PAS diserahkan kepada Pesuruhjaya PAS Kedah/Menteri Besar Kedah, Dato' Seri Diraja Azizan Abdul Razak pada majlis Himpunan 30,000 Pemuda PAS di Kompleks PAS Kota Sarang Semut , Alor Setar. Tindakannya itu memberi inspirasi baru kepada PAS dan 'dipentaskan' ke seluruh negara termasuk dalam Pilihan raya kecil Merlimau 2011 di Melaka.

 Kontroversi 

 Ditahan kerana berceramah 
Pada 10 Oktober 2011, Bob Lokman ditahan oleh Jabatan Agama Islam Selangor (JAIS) kerana memberi ceramah tanpa permit. Larangan mengajar atau berceramah tanpa tauliah ini telah termaktub dalam enakmen Jenayah Syariah (Selangor) 1995 seksyen 14 (1).ENAKMEN 9 TAHUN 1995 ENAKMEN JENAYAH SYARIAH (SELANGOR) 1995 Kesalahan berceramah tanpa tauliah bukanlah perkara baharu kerana ahli politik seperti Abdul Khalid Samad dari PKR juga tidak disambung permit ceramah dan berhadapan perbicaraan di Kapar. Jais juga pernah menahan bekas Mufti Perlis, Professor Madya Dr. Asri Zainul Abidin. Permohonan tauliah boleh dibuat melalui JAIS, KAEDAH PERMOHONAN TAULIAH melalui empat kategori.

Ceramah itu disampaikan selepas Solat Maghrib di Masjid Kampung Sungai Lui, Hulu Langat dengan seramai 70 jemaah masjid ketika itu. Beliau ditahan dan dibawa ke Balai Polis Batu 18 Hulu Langat dan menghadiri siasatan di Pejabat Agama Daerah Hulu Langat pada keesokannya. Pengarah Jais Marzuki Hussin mengesahkan Bob Lokman ditahan di bawah Seksyen 119 Enakmen Pentadbiran Agama Islam Negeri Selangor. Beliau tidak mempunyai tauliah dan tidak pernah memohon tauliah daripada JAIS. Tangkapan dibuat berdasarkan maklumat awam. Beliau mempersoalkan mengapa JAIS menahan beliau setelah bertaubat dan mendekati Allah. Sedangkan dahulu dia bergelumang dalam arus keduniaan dalam dunia hiburan.

Pengarah Pilihan Raya Dewan Pemuda PAS Pusat, Mohd Sany Hamzan dimaklumkan bahawa penganjur majlis ceramah turut diminta memberi keterangan.

Kehidupan peribadi
Bob Lokman berkahwin dengan Relawati Daud dan dikurniakan 8 anak. Anak sulungnya, Mohamad Adam Hakim meninggal dunia akibat ketumbuhan otak pada 5 Oktober 2018.

Kematian
Bob meninggal dunia pada 23 September 2022 di usia 58 tahun di kampung halamannya di Kubang Kerian, Kelantan akibat penyakit jantung yang dideritainya sejak sekian lama. Jenazahnya telah disolatkan di Masjid Al-Taqwa, Mukim Pulau, Kampung Pulau Hilir dan seterusnya disemadikan di Tanah Perkuburan Islam Kampung Pulau Bunut, Kubang Kerian selepas solat isyak.

Diskografi

Lagu ciptaan
 Tahun Tajuk Penyanyi Album 1987 Intan, Ku Kesepian Wings Belenggu Irama Inspirasi Taming Sari Belenggu Irama Sekeping Kertas Bermaruah Dari Tuhan 1988 Jerangkap Samar Hukum Karma Taman Rashidah Utama Orang Kita Fotostat 1989 Isabella Search Fenomena Purnama Songsang Keindahan Sepi Lefthanded Evolusi Segalanya Ku Terima Illusi Suara Cinta Suara Cinta Dalam Cahaya Yang Tujuh Pusara Di Lebuhraya Ekamatra Satu Tekanan Irama Dunia III Fantasi Los Angeles Dalam Galeri Ini Mega Mega Muzik Bergema Falsafah Cinta M. Nasir dan Rahim Maarof S.O.L.O Padang Lalang M. Nasir 1990 Memandu Nafsu Search Karisma Teguh Orait Mama Dendam Cinta Seusia Dunia Bumi Putra Rockers Kelab Jiwa Luka Dosa Siapa Aku Mercedes Rock 'N' Roll Black Rose Blackrose Mawar Hitam Aku Tetap Wanita Ella Puteri Kota Di Percintaan Itu Kasih Identiti 1991 R'N'R Lu Punya Suka Wings Jerangkung Dalam Almari Mana-Mana Bumi Putra Rockers Era 90'an Di Pintu Zaman Warisan Wanita Terakhir Teacher's Pet Ehh...Keras Tu Malas Dakapkan Aku Ke Syurga Semangat Lamina Lefthanded Fanatisme Bila Berlabuh Mega  Ilustrasi Sekarang Ke III Tulisanmu Memburu Rindu Hattan Hattan Seksyen 39B Steady Ready Kerana Cinta Exists Exist 1992 Akhirnya Search Double Trouble Ikutkan Saja Search & Wings Di Jalan Sesat M. Nasir Saudagar Mimpi Aleesya Hattan Ana Permata Timur 1993 Kuburkan Aku Wings Bazooka Penaka Rock 'N' Roll Band Tangisan Marhain Puisi Merdeka Lelaki Di Padang Semalam Illusi Menggapai Pelangi Pada Syurga Di Wajahmu Nash Nash 1996 Rendang Tak Berbuah Hattan Satu Malaya Dah Tahu 1997 Ibu Kota Cinta Def Gab C Citarasa 1998 Krisis Di Pertengahan Hidup Wings Mencari Asal UsulArca Hattan Biso Bonar Siapa Peduli Kemarau
''Nota: Lagu yang diwarnakan merupakan antara lagu-lagu yang hits

Filemografi

Filem
 Tahun Tajuk Watak Catatan 1996 Yes, Tuan! Badar Filem pertama 2001 Getaran Petugas Syarikat Rakaman 2003 Iskandar Eddie Gondol 2009 Jin Notti Jin Samsu Santau Bomoh 2010 Zoo Din bin Don/ Encik Din Mantra Haji Fatah 4 Madu Aziz Penampilan khas  2011 Sekali Lagi Bapa Sheila Filem terakhir

Drama
 Tahun Tajuk Watak  Saluran TV Catatan 1994 Pi Mai Pi Mai Tang Tu  Kamil TV3 Episod "Kaki Pau" 1998 Episod: "Kaki Tipu" 2001 2+1.com.my Bob Pelakon undangan 2008 Tentang Bulan The Series Haji Hassan Astro Prima 2010Cinta Tikar SejadahHaji AkhbarAstro Oasis Epilog Syurga Cinta Tok Mat TV3 Drama terakhir

Telefilem
 Tahun Tajuk Watak  Saluran TV  Catatan 2003 Neon Rock VCD Penampilan khas 

Televisyen
 Tahun Tajuk Sebagai  Saluran TV Catatan 2000–2001 Telebriti Pengacara TV1 2007 Teksi Tunai Astro Prima Rancangan realiti 2010 Raja Lawak Astro (Musim 4) Juri Tetap bersama Afdlin Shauki & Din Beramboi 2011 Raja Lawak Astro (Musim 5) bersama Afdlin Shauki Minggu 1 (tarik diri)

 Rujukan 

Pautan luar


Kategori:Anggota Parti Islam Se-Malaysia
Kategori:Muslim Malaysia
Kategori:Orang Malaysia berketurunan Melayu
Kategori:Orang dari Kelantan
Kategori:Kelahiran 1964
Kategori:Kematian 2022
Kategori:Pelakon lelaki Malaysia
Kategori:Pelakon lelaki Malaysia abad ke-20
Kategori:Penulis Lirik Terbaik Anugerah Juara Lagu
Kategori:Penulis Malaysia